wickkiey/tamil-wikipedia-chunked huggingface dataset:
# நிக்கோல் கிட்மேன்

## ஆரம்பகால வாழ்க்கை

கிட்மேன், ஹாவாயின் ஹோனோலூலூவில் பிறந்தார். அவரது தந்தை டாக்டர் அந்தோனி டேவிட் கிட்மேன், ஒரு உயிர் வேதியியல் அறிஞர், மருத்துவ உளவியலாளர் மற்றும் கதாசிரியர் ஆவார், ஆஸ்திரேலியாவின் சிட்னியில் உள்ள லேன் கோவில் அவரது அலுவலகம் இருந்தது. அவரது தாயார் ஜேனெல் ஆன் (*நீ* க்லென்னி) ஒரு செவிலி பயிற்றுவிப்பாளர் ஆவார், மேலும் தனது கணவரின் புத்தகங்களையும் திருத்தியமைப்பார், மேலும் இவர் உமன்'ஸ் எலக்ட்ரிக்கல் லோபியின் உறுப்பினராகவும் இருந்தார். கிட்மேன் பிறக்கும் சமயத்தில், அவரது தந்தை அமெரிக்காவின் மனநல தேசியக் கல்வி நிறுவனத்தில் வருகைப் பேராசிரியராக இருந்தார். கிட்மேனுக்கு நான்கு வயதிருக்கும் போது அவரது குடும்பம் ஆஸ்திரேலியாவிற்குத் திரும்பியது, மேலும் தற்போது அவரது பெற்றோர்கள் சிட்னியின் வடக்குக் கரையில் வாழ்ந்து கொண்டிருக்கின்றனர். கிட்மேனுக்கு அந்தோனியா கிட்மேன் என்ற ஒரு தங்கை இருக்கிறார், அவர் ஒரு இதழியலாளர் ஆவார். கிட்மேனும், நடிகை நவோமி வாட்ஸும் அவர்களது பதின் வயதில் இருந்தே ஒருவரையொருவர் அறிந்திருந்தனர், இன்றும் இருவரும் சிறந்த நண்பர்களாக உள்ளனர்.  
லேன் கோவ் பப்ளிக் ஸ்கூல் மற்றும் வடக்கு சிட்னி பெண்கள் உயர்நிலைப் பள்ளி ஆகியவற்றில் கிட்மேன் கல்வி பயின்றார். மெல்போனில் உள்ள விக்டோரியன் கலைக் கல்லூரியிலும் மேலும், சிட்னியின் பிலிப் ஸ்ட்ரீட் தியேட்டரில் நவோமி வாட்ஸுடனும் கிட்மேன் கல்வி பயின்றார். ஆஸ்திரேலியன் தியேட்டர் ஃபார் யங் பீப்பிள்ளில் சேர்ந்த பிறகு அங்கு சேர்ந்திருந்தார்.
# நிக்கோல் கிட்மேன்

## தொழில் வாழ்க்கை

### ஆஸ்திரேலியாவில் முந்தையத் தொழில் வாழ்க்கை (1983–89)

1983 ஆம் ஆண்டு கிட்மேனின் 15வது வயதில் அவரது முதல் திரைப்படத் தோற்றமானது, "பாப் கேர்ல்" பாடலுக்காக பேட் வில்சனின் இசை வீடியோவில் அவர் பங்கேற்றதன் மூலம் நிகழ்ந்தது. அந்த ஆண்டின் முடிவில், *ஃபைவ் மைல் கிரீக்* என்ற தொலைக்காட்சித் தொடரில் துணைப்பாத்திரம் மற்றும் *BMX பண்டிட்ஸ்* மற்றும் *புஷ் கிரிஸ்மஸ்* உள்ளிட்ட நான்கு திரைப்படப் பாத்திரங்களை கிட்மேன் வைத்திருந்தார். 1980 களின் போது, சோப் ஓபெரா *எ கண்ட்ரி பிராக்டிஸ்* , குறுந்தொடரான *வியட்நாம்* (1986), *எமரால்ட் சிட்டி* (1988), மற்றும் *பேங்காக் ஹில்டன்* (1989) உள்ளிட்ட பல்வேறு ஆஸ்திரேலியத் தயாரிப்புகளில் கிட்மேன் தோன்றினார்.
# நிக்கோல் கிட்மேன்

## தொழில் வாழ்க்கை

### பெரும் முன்னேற்றம் (1989–95)

1989 ஆம் ஆண்டு, ரே இன்கிரம் என்ற பாத்திரத்தில் *டெட் காம்* திரைப்படத்தில் கப்பற்படை அதிகாரியான ஜான் இன்கிரம்மின் (சாம் நெயில்) மனைவியாக கிட்மேன் நடித்தார், மன நோயாளி ஹக்கி வாரினெரால் (பில்லி ஜேன்) பசுபிக் உல்லாசப் படகுப் பயணத்தில் இவர்கள் சிறை பிடிக்கப்படுகின்றனர். இந்தத் திகில் திரைப்படம் சிறப்பானத் திறனாய்வுகளைப் பெற்றது; *வெரைட்டி* விமர்சிக்கும் போது: "திரைப்படம் முழுவதும் கிட்மேன் மிகச்சிறப்பாக நடித்துள்ளார். அவர் ரேயின் பாத்திரத்தை இயற்கையான பற்று மற்றும் ஆற்றலுடன் கொடுத்திருக்கிறார்" என விமர்சித்தது. இடைநேரத்தில், விமர்சமர் ரோகர் எபெர்ட், முக்கிய பாத்திரங்களுக்கு இடையே இருந்த மிகச்சிறப்பானப் பொருத்தத்தைக் கவனத்தில் கொண்டார், அதைப் பற்றிக்கூறும் போது "...கிட்மேன் மற்றும் ஜேன் இருவரும் அவர்களது ஒன்றிணைந்த காட்சிகளில் இயற்கையான, தெளிவான வெறுப்பை வெளிப்படுத்தியுள்ளனர்" எனக் கூறினார். 1990 ஆம் ஆண்டு *டேஸ் ஆப் தண்டரில்* டாம் குரூஸிற்கு ஜோடியாக கிட்மேன் நடித்தார், பிறகு மீண்டும் ரோன் ஹோவர்டின் *ஃபார் அண்ட் அவே* (1992) திரைப்படத்திலும் இருவரும் இணைந்து நடித்தனர். 1995 ஆம் ஆண்டு, *பேட்மேன் ஃபாரெவரின்* குழும நடிகர்களில் கிட்மேனும் பங்கு கொண்டார்.
# நிக்கோல் கிட்மேன்

## தொழில் வாழ்க்கை

### எதிர்கால செயல்திட்டங்கள்

*த தானிஷ் கேர்ல்* என்ற திரைப்படத்தில் கிட்மேன் நடிக்கப்போவதாக *TV கைட்* தெரிவித்தது, இத்திரைபடம் அதே பெயருடைய ஒரு நாவலைத் தழுவி எடுக்கப்படுகிறது, உலகின் முதல் உறுப்பு பாலினமாற்றம் செய்து கொண்டவரான ஏய்னர் வேக்னெராக கிட்மேன் நடிக்கிறார், இதில் அவருக்கு எதிராக ஜ்வீநெத் பால்ட்ரோவும் நடிக்கிறார். BBC பிலிம்ஸுடன் கூட்டிணைந்து கிரிஸ் க்லீவின் நாவலான *லிட்டின் பீ* யைத் தழுவிய ஒரு திரைப்படத்தை கிட்மேன் தயாரித்து நடிக்கிறார். 2010 ஆம் ஆண்டு பிற்பகுதியில் அல்லது 2011 ஆம் ஆண்டின் முற்பகுதியில் இதன் படப்பிடிப்புத் தொடங்க திட்டமிடப்பட்டுள்ளது.  
அண்மையில் 2018 உலகக் கோப்பைக்காக ஆஸ்திரேலியாவுக்கு ஆதரவு கேட்டு கிட்மேன் தொகுத்து வழங்கும் ஒரு ஊக்குவிப்பு வீடியோவில் அவரது குரலை பின்னணி அளித்திருந்தார். தென் ஆப்பிரிக்காவில் 2010 உலகக் கோப்பையில் இந்த ஐந்து நிமிட வீடியோ ஒளிபரப்பப்படும்.
# நிக்கோல் கிட்மேன்

## தொழில் வாழ்க்கை

### பாடற்கலை

*மவுலின் ரூஸ்!* க்கிற்கு முன்பு இவர் ஒரு பாடகியாக இல்லை, அந்தத் திரைப்படத்தில் கிட்மேன் அவருடைய குரலுக்காக அமோக வரவேற்பைப் பெற்றார். ஈவன் மெக்கிரிகருடன் கிட்மேன் உடனிணைந்து அவர் கொடுத்த "கம் வாட் மே" UK தனிஆல்பத் தரவரிசையில் #27வது இடத்தைப் பிடித்தது. சுவிங் பதிவுகள் ஆல்பமான *ஸ்விங் வென் யூ'ஆர் வின்னிங்* கில் வில்லியம்ஸின் ஒரு பதிவான "சம்தின்' ஸ்டுபிட்"டில் ராபி வில்லியம்ஸுடன் உடனிணைந்து கிட்மேன் கொடுத்திருந்தார். ஆஸ்திரேலியன் ARIAnet தனிஆல்பத் தரவரிசையில் இது #8வது இடத்தைப் பிடித்தது, மேலும் UKவில் மூன்று வாரங்களுக்கு 1வது இடத்திலேயே இருந்தது. 2001க்கான UK கிரிஸ்மஸில் #1 வது இடத்தில் இருந்தது.  
2006 ஆம் ஆண்டு, *ஹேப்பி ஃபீட்* என்ற அனிமேட்டடு திரைப்படத்தில் அவரது குரலைப் பின்னணி கொடுத்திருந்தார், இதில் பிரின்ஸின் "கிஸ்" பதிப்புடைய சிறிது திருத்தப்பட்ட பதிப்பான நோர்மா ஜீனின் 'ஹார்ட்சாங்'கிற்காக குரல் கொடுத்திருந்தார். ராப் மார்சலின் இசைவகைத் திரைப்படமான *நைன்* னில் கிட்மேன் பாடினார், டேனியல் டே-லீவிஸ், பெனெலோப் குருஸ், ஜூடி டென்ச், சோபியா லோரன் மற்றும் மரியன் கோட்லார்டு ஆகியோருடன் இதில் பாடினார்.
# நிக்கோல் கிட்மேன்

## சொந்த வாழ்க்கை

### சமய மற்றும் அரசியல் பார்வைகள்

கிட்மேன் ஒரு ரோமன் கத்தோலிக் மதத்தைப் பின்பற்றுபவர். வட சிட்னியில் மேரி மெக்கிலோப் திருமனையில் அவர் கலந்துக் கொள்வார். குரூஸுடன் அவரது திருமணத்தின் போது, சைண்டாலஜியின் பகுதிநேர தொழில் நடத்துனராகவும் கிட்மேன் இருந்தார். அவரது விவாகரத்தில் இருந்து சைண்டாலஜியைப் பற்றி கருத்தாற்றுவதில் தயக்கம் கொண்டிருந்தார்.  
2006 இஸ்ரேல்-லெபனான் சர்ச்சையில் ஹமாஸ் மற்றும் ஹெஸ்பொல்லாஹ்வைக் கண்டித்து இஸ்ரேலிற்கு ஆதரவாக வந்த *லாஸ் ஏஞ்ஜெல்ஸ் டைம்ஸின்* (17 ஆகஸ்ட் 2006) ஒரு விளம்பரத்தில் கிட்மேனின் பெயர் இடம்பெற்றிருந்தது. 2004 தலைமைத் தேர்தலில் அமெரிக்க ஜனநாயக கட்சிப் போட்டியாளர்களுக்கு நன்கொடை மற்றும் ஜான் கெர்ரிக்கு தனது ஆதரவைக் கிட்மேன் அளித்தார்.
# நிக்கோல் கிட்மேன்

## சொந்த வாழ்க்கை

### அறப்பணி

1994 ஆம் ஆண்டில் இருந்து ஆஸ்திரேலியா ஐக்கிய நாடுகளின் சிறுவர் நிதியம்க்கான நல்லெண்ணத் தூதராக கிட்மேன் உள்ளார். உலகம் முழுவதுமுள்ள வறுமையில் வாடும் குழந்தைகளின் மேல் கவனத்தை திருப்புவதற்காக கிட்மேன் பணத்தை செலவிட்டார். 2004 ஆம் ஆண்டு, ஐக்கிய நாட்டு சபை மூலமாக "உலகத்தின் குடிமகள்" எனக் கிட்மேன் கெளரவிக்கப்பட்டார்.  
2006 ஆம் ஆண்டு *ஆஸ்திரேலிய தினத்தில்* , ஆஸ்திரேலிய நாட்டின் உயர் விருதான கம்பெனியன் ஆப் த ஆர்டர் ஆப் ஆஸ்திரேலியாவை கிட்மேன் பெற்றார். UNIFEMக்கான நல்லெண்ணத் தூதராகவும் அவர் பரிந்துரைக்கப்பட்டார்.  
மார்பக புற்றுநோய்காக பணத்தை பெருக்குவதற்கு டி-சர்ட்டுகள் அல்லது உற்சட்டைகளை வடிவமைக்கும் மார்பகப் புற்றுநோய் கவனிப்புக்கான 'லிட்டில் டீ இயக்கத்தில்' கிட்மேன் சேர்ந்தார். 1984 ஆம் ஆண்டு கிட்மேனின் தாயாருக்கு மார்பகப் புற்றுநோய் இருந்தது.
# நிக்கோல் கிட்மேன்

## விருதுகள்

2003 ஆம் ஆண்டு, ஹாலிவுட் வால்க் ஆப் பேமில் கிட்மேன் நட்சத்திரத்தைப் பெற்றார். 2003 இன் சிறந்த நடிகைக்கான அகாடமி விருதை அவர் பெற்றதில் மேலும் சிறப்பாக, பின்வரும் விமர்சகர் குழுக்கள் அல்லது விருது வழங்கு அமைப்புகளிடம் இருந்தும் கிட்மேன் சிறந்த நடிகைக்கான விருதைப் பெற்றார், அவை: ஹாலிவுட் ஃபாரின் ப்ரெஸ் (கோல்டன் குளோப்ஸ்), ஆஸ்திரேலிய திரைப்பட கல்வி நிறுவனம், ப்ளாக்பஸ்டர் எண்டர்டெயின்மெண்ட் விருதுகள், எம்பயர் விருதுகள், கோல்டன் சேட்டிலைட் விருதுகள், ஹாலிவுட் திரைப்பட விழா, லண்டன் கிரிட்டிக்ஸ் சர்க்கிள், ரஷ்யன் கில்ட் ஆப் பிலிம் கிரிடிக்ஸ் மற்றும் சவுத்ஈஸ்டன் பிலிம் கிரிடிக்ஸ் அசோசியேசன் ஆகியனவாகும். 2003 ஆம் ஆண்டு, கிட்மேன் அமெரிக்கன் சினிமேத்குயூ விருதைப் பெற்றார். 1992 ஆம் ஆண்டு ஷோவெஸ்ட் அவையில் நாளைய பெண் நட்சத்திரமாகவும், 2002 ஆம் ஆண்டு திரைப்படத்தில் மேன்மை வாய்ந்த பத்தாண்டு சாதனைக்காகவும் திரைப்பட உரிமையாளர்களின் தேசிய சங்கத்தில் இருந்தும் கிட்மேன் அங்கீகாரம் பெற்றார்.
# நிக்கோல் கிட்மேன்

## விருதுகள்

### அரசாங்க கெளரவங்கள்

2006 ஆம் ஆண்டு, ஆஸ்திரேலியாவின் மிகப்பெரிய உயர் விருதான கம்பெனியன் ஆப் த ஆர்டர் ஆப் ஆஸ்திரேலியாவை (AC) கிட்மேன் பெற்றார், "ஒரு பாராட்டுக்குரிய மோசன் பிச்சர் நடிகையாக கலைச்சேவை செய்ததற்கும், பெண்கள் மற்றும் குழந்தைக்கான மருத்துவ சிகிச்சையை முன்னேற்றுவதற்கு மற்றும் புற்றுநோய் ஆராய்ச்சிக்கான பரிந்துரை ஆகிய பங்களிப்புகள் வழியான நல்வாழ்வு பராமரிப்புக்கும், இளைய தலைமுறைக் கலைஞர்களின் முதன்மை ஆதரவாளராக ஒரு இளைஞியாகவும், மற்றும் ஆஸ்திரேலியாவில் மற்றும் சர்வேத அளவில் மனித இன நலப்பற்றாளராக இருப்பதற்காகவும்" இந்த விருது அவருக்கு வழங்கப்பட்டது. எனினும், திரைப்படப் பொறுப்புகள் காரணமாகவும் மற்றும் நகரில் அவரது திருமணம் காரணமாகவும், 13 ஏப்ரல் 2007 அன்று இந்த கெளரவம் கிட்மேனுக்கு பரிசாக வழங்கப்பட்டது. கான்பெராவின் அரசாங்க மாளிகையில் ஒரு விழாவில் ஆஸ்திரேலியாவின் கவர்னர்-ஜெனரல், மேஜர் ஜெனரல் மைக்கேல் ஜெஃப்ரியால் இந்த கெளரவம் பரிசளிக்கப்பட்டது.
# நிக்கோல் கிட்மேன்

## இசைப் பதிவாக்கங்கள்

- "கம் வாட் மே" தனி ஆல்பம் (ஈவன் மெக்கிரேகருடன் ஜோடிப்பாடல் – அக்டோபர் 2001) ஆஸ்திரேலியா #10, UK #27
- "ஸ்பார்கிங் டைமண்ட்ஸ்" (கரோலின் ஓ'கோனோருடன்) - அக்டோபர் 2001 (மவுலின் ரூஸ்
! சவுண்டுடிராக்
- "இந்தி சேடு டைமண்ட்ஸ்" -அக்டோபர் 2001 (மவுலின் ரக்
! சவுண்ட்டிராக்
- "சம்தின்' ஸ்டுப்பிடு" தனி ஆல்பம் (ராபி வில்லியம்ஸுடன் ஜோடிப் பாடல் – டிசம்பர் 2001) ஆஸ்திரேலியா #8, UK #1l
- "கிஸ்" / "ஹார்ட்பிரேக் ஹோட்டல்" – நிக்கோல் கிட்மேன் / ஹக் ஜேக்மேன் - நவம்பர் 2006 (ஹேப்பி ஃபீட் சவுண்டுடிராக்)
# வெப்ப மாசுபாடு

**வெப்ப மாசுபாடு** (*Thermal pollution*) (சில நேரங்களில் வெப்ப உயர்வு எனவும் அழைக்கப்படுகிறது) என்பது சூழ்நிலையில் உள்ள நீரின் வெப்பநிலையில் ஏதாவது ஒரு செயல்முறையின் காரணமாக உயர்வு ஏற்பட்டு அதனால் நீர்த் தரத்தில் உருவாகும் தரக்குறைபாடாகும். வெப்ப மாசுபாடு என்பது மனித நடவடிக்கைகளின தாக்கத்தினால் இயற்கையான நீரின் வெப்பநிலையில் ஏற்படும் உயர்வு அல்லது வீழ்ச்சியாகும். வெப்ப மாசுபாடானது, வேதி மாசுபாடு போலல்லாமல், நீரின் இயற்பியல் பண்புகளில் மாற்றத்தை ஏற்படுத்துகிறது. மின் நிலையங்கள் மற்றும் தொழில் முறை உற்பத்தியாளர்களால் குளிர்விப்பானாகப் பயன்படுத்தும் நீரே வெப்ப மாசுபாட்டிற்கான ஒரு பொதுவான காரணமாகத் திகழ்கிறது. சாலைகள் மற்றும் ஊர்திகள் நிறுத்துமிடங்கள் ஆகியவற்றிலிருந்து வருகின்ற நகர்சார்ந்த ஓடுநீரான மழைநீர் மேற்பரப்பு நீருடன் இணைக்கப்படுவதும் வெப்ப மாசுபாட்டிற்கான காரணமாக அமையலாம். நீர்த்தேக்கங்களின் அடிப்பகுதியில் இருந்து மிகவும் குளிர்ந்த நீரானது வெப்பமான ஆறுகளில் கலப்பதாலும் வெப்ப மாசுபாடு ஏற்படலாம்.  
குளிரூட்டியாகப் பயன்படுத்தப்படும் நீர் அதிக வெப்பநிலையில் இயற்கைச் சூழலுக்குத் திரும்பும்போது, வெப்பநிலையில் ஏற்படும் திடீர் மாற்றம் ஆக்சிசன் விநியோகத்தைக் குறைத்து, சூழலியல் அமைப்பின் இயல்பைப் பாதிக்கிறது. ஒரு குறிப்பிட்ட இயல்பான வெப்பநிலையில் வாழப் பழகிய மீன்கள் மற்றும் இதர உயிரினங்கள் திடீரென ஏற்படும் வெப்பநிலை மாறுபாட்டால் (திடீர் வெப்பநிலை உயர்வு அல்லது திடீர் வெப்பநிலை தாழ்வு) கொல்லப்படுகின்றன. இந்த திடீர் வெப்பநிலை மாறுபாடு வெப்ப அதிர்வு எனவும் அழைக்கப்படுகிறது. சூடான குளிரூட்டி நீர் நீரின் வெப்பநிலையில் நீண்ட கால விளைவுகளை ஏற்படுத்தும், ஆழமான நீர்நிலைகள் உட்பட நீர்நிலைகளின் ஒட்டுமொத்த வெப்பநிலையை அதிகரிக்கும். இந்த வெப்பநிலை அதிகரிப்பு நீர்க்கலம் முழுவதும் எவ்வாறு விநியோகிக்கப்படுகிறது என்பதை பருவநிலையே தீர்மானிக்கிறது. நீரின் வெப்ப நிலை உயர்வு மற்றும் அதன் விளைவாக ஆக்சிசன் அளவில் ஏற்பட்ட வீழ்ச்சி போன்றவை மீன்கள் போன்ற உயிரினங்களைக் கொன்று உணவுச் சங்கிலியின் இயல்பையே சீர்குலைத்து, உயிரியற் பல்வகைமைக்கும் கேடு விளைவிக்கிறது. இத்தகு சூழலானது வெப்பநிலை உயர்வை அல்லது மாற்றத்தை விரும்பக்கூடிய உயிரினங்களின் படையெடுப்பை ஊக்குவிக்கிறது.
# வெப்ப மாசுபாடு

## வெப்ப மாசுபாட்டினை ஏற்படுத்தும் மூலங்களும் அதனைக் கட்டுப்படுத்தும் வழிமுறைகளும்

### தொழிற்துறை கழிவுநீர்

ஐக்கிய அமெரிக்க நாடுகளில் ஏற்படும் வெப்ப மாசுபாட்டில் 75 முதல் 80 விழுக்காடானது மின் உற்பத்தி நிலையங்களின் கழிவு நீரால் ஏற்படுவதாகும்.  
இவ்வகை ஆலைகள் மற்றும் நிலையங்களிலிருந்து வரப்படும் வெப்ப நீரானது பின்வரும் முறைகளைப் பயன்படுத்தி குளிர்விக்கப்படலாம்.
- குளிர்விக்கும் குட்டைகள், ஆவியாதல், மேற்காவுகை, மற்றும் கதிர்வீச்சு போன்ற முறைகளின் மூலம் குளிர்விக்கப்பட வாய்ப்புள்ள மனித முயற்சியால் உருவாக்கப்பட்ட நீர் நிலைகள்
- அதிகப்படியான வெப்பத்தை ஆவியாதல் மற்றும் வெப்பப் பரிமாற்றம் மூலம் வளிமண்டலத்திற்குக் கடத்தும் குளிர்விப்பு கோபுரங்கள்
- இணையாற்றல் ஆக்கச் செயல்முறை - உபரியாக இருக்கும் வெப்பமானது வீட்டு உபயோகம் அல்லது தொழிலக வெப்பமூட்டும் தேவைகளுக்கு மறுசுழற்சி முறையில் பயன்படுத்தும் செயல்முறை.  
வெப்ப மாசுபாட்டிற்கான மிகப்பெரும் காரணியாக இருக்கக்கூடியது ஓடிசி என அழைக்கப்படும் ஒரே முறை குளிர்விப்பு என்ற முறையாகும். இந்த முறையானது மேலே குறிப்பிடப்பட்ட முறைகளைப் போன்று வெப்பநிலையைக் குறிப்பிடத்தக்க அளவிற்கு திறன் மிக்க முறையில் குறைப்பதில்லை. ஒரு மிகப்பெரிய அதாவது 500 மில்லியன் காலன்கள் அளவிற்கு நீரை வெளியேற்றும்மின் உற்பத்தி ஆலையானது இந்த அமைப்பிலிருந்து வெளிவரலாம். இந்த ஓடிசி வகை குளிர்விப்பான்கள் இதர வகை குளிர்விப்பான்களை விட சராசரியாக 10°செல்சியசு அளவிற்கு நீரை அதிக வெப்பமாக வெளியேற்றுகின்றன. உதாரணமாக, சான் பிரான்சிஸ்கோவில் அமைந்திருந்த போட்ரிரோ மின் உற்பத்தி நிலையம் (2011-இல் மூடப்பட்டது) ஓடிசி வகை குளிர்விப்பானைப் பயன்படுத்தி நீரைக் குளிர்வித்து வெளியேற்றியது. இந்த நிலையத்திலிருந்து வெளிவந்த நீரானது சான் பிரான்சிஸ்கோ விரிகுடா சூழலியல் வெப்பநிலையை விட 10&nbsp;°செல்சியசு (20&nbsp;°பாரன்ஹீட்டு) அதிக வெப்பநிலையைக் கொண்டிருந்தது. அமெரிக்க ஐக்கிய நாடுகளில் இருந்த 1200-இற்கும் அதிகமான நிறுவனங்கள் ஓடிசி வகை குளிர்விப்பான்களைப் பயன்படுத்தி வந்தன. நீர்த்தேக்கத்தின் அடிப்பகுதியில் உள்ள குளிர்ந்த நீருக்குப் பதிலாக வெப்பமான மேற்பரப்பு நீரை வெளியிடும் வகையில் அணையை வடிவமைப்பதன் மூலம் இது குறைக்கப்படலாம்.
# வணிக மேம்பாட்டு மாதிரி

ஒரு **வணிக மேம்பாட்டு மாதிரி** (*business model*) என்பது ஒரு வணிக நிறுவனம் எவ்வாறு தனது மதிப்புகளை, அதாவது பொருளாதார, சமூக அல்லது பிற மதிப்புகளை உருவாக்குகிறது, வழங்குகிறது மற்றும் கையாள்கிறது என்ற தத்துவத்தை விவரிக்கிறது. வணிக மாதிரியை வடிவமைக்கும் நடைமுறையானது வணிக செயல் தந்திரத்தின் ஒரு பகுதியாகும்.  
கருத்தியலிலும், நடைமுறையிலும் வணிக மேம்பாட்டு மாதிரி எனும் வரைமுறையானது நோக்கம், அளிப்புக்கள், செயல் தந்திரங்கள், உட்கட்டமைப்பு, நிறுவன கட்டமைப்புக்கள், வணிக நடைமுறைகள் மற்றும் இயக்க வழிமுறைகள் மற்றும் கொள்கைகள் உட்பட பல முக்கிய வணிக அம்சங்களை பிரதிநிதித்துவப்படுத்தும் முறையற்றும், முறையாகவும் செய்யப்படும் விரிவான விவரிப்புக்களுக்குப் பயன்படுகிறது.
# வணிக மேம்பாட்டு மாதிரி

## பயன்பாட்டுச் சூழல்

வணிக நடைமுறையைப் பற்றி இலக்கியங்கள் மிகவும் வேறுபட்ட விளக்கங்களையும் வரையறைகளையும் வழங்கியுள்ளன. ஒரு கணக்கெடுப்பில் மேலாளர்களின் பதில்களின் முறையான ஆய்வும் பகுப்பாய்வும், வணிக வாய்ப்பை செயல்படுத்துவதற்கான நிறுவன கட்டமைப்புகளின் வடிவமைப்பாக வணிக மாதிரிகளை வரையறுக்கிறது.இந்த வடிவமைப்பு தர்க்கமானது மேலும் விரிவாக்கங்கள், தொழில்முனைவோர் மிகவும் வெற்றிகரமான வளர்ச்சி நிறுவனங்களை உருவாக்கும் வழிமுறைகளாக வணிக மாதிரி விளக்கங்களில் கதையாடல் அல்லது ஒருமைப்பாட்டின் பயன்பாட்டை வலியுறுத்துகின்றன.  
வணிக மாதிரிகள் குறிப்பாக தொழில்முனைவுச் சூழலில் வணிகங்களை விவரிக்கவும் வகைப்படுத்தவும் பயன்படுத்தப்படுகின்றன. ஆனால் அவை எதிர்கால வளர்ச்சிக்கான வாய்ப்புகளை ஆராய நிறுவனங்களுக்குள் மேலாளர்களாலும் பயன்படுத்தப்படுகின்றன. நன்கு அறியப்பட்ட வணிக மாதிரிகள் படைப்பாற்றல் மிக்க மேலாளர்களுக்கான "செய்முறைகளாக" செயல்படக்கூடும். பொது அறிக்கையிடல் நோக்கங்களுக்காக கணக்கியல் சூழலிலும் சில சந்தர்ப்பங்களில் வணிக மாதிரிகள் குறிப்பிடப்படுகின்றன.
# வணிக மேம்பாட்டு மாதிரி

## வரலாறு

ஆக்சுபோர்டு அகராதியின் கூற்றுப்படி, “வணிக மாதிரி” என்ற சொல்லாக்கம் வணிகம் மற்றும் மாதிரி என்ற சொற்களின் கூட்டு வார்த்தையாக முதன் முதலிலி 1832 ஆம் ஆண்டில் “ஒரு வணிகத்தை செயல்படுத்துவதற்கான திட்டம்” என்ற பொருளில் பயன்படுத்தப்பட்டதாகக் கூறுகிறது.  
காலங்கள் செல்லச் செல்ல, வணிக மேம்பாட்டு மாதிரிகள் மிக அதிகமாக நவீனமாகிவிட்டன. *பெயிட் அண்ட் ஹூக்* வணிக மேம்பாட்டு மாதிரி ("ரேசர் அண்ட் ப்ளேட்ஸ் வணிக மேம்பாட்டு மாதிரி அல்லது "டைட் புராடக்ட்ஸ் வணிக மேம்பாட்டு மாதிரி" எனவும் குறிக்கப்படுவன) 20 ஆம் நூற்றாண்டின் தொடக்கத்தில் அறிமுகம் செய்யப்பட்டது. இந்த மாதிரியானது அடிப்படையாகத் தேவைப்படும் ஒரு பொருளை மிகவும் குறைந்த விலைக்கு (மிகப்பெரும்பான்மையான நேரங்களில் நட்டத்திற்கு கூட) விற்று பின்னர் அப்பொருளுக்குத் தேவைப்படக்கூடிய மீண்டும் மீண்டும் வாங்க வேண்டிய மறுநிரப்பு பொருள்கள் அல்லது சேவைகளை முன்னர் ஏற்பட்ட நட்டத்தை ஈடு செய்யும் விதமாக விலையேற்றம் செய்து விற்கும் தந்திரத்தைக் குறிக்கிறது. உதாரணமாக ரேசர் மற்றும் பிளேடுகளைக் குறிப்பிடலாம். இங்கு ரேசர் பெயிட் என்ற வரையறைக்குள்ளும் பிளேடுகள் ஹுக் என்ற வரையறைக்குள்ளும் வருகின்றன. இதன் மற்றொரு மாற்று வடிவமே அடோப் நிறுவனத்தால் பயன்படுத்தப்படுகிறது. இவர்களின் தந்திரம் என்னவாயின், ஒரு ஆவணத்தைப் படிப்பதற்கான மென்பொருளை விலையற்றதாக வழங்கி விட்டு ஆவணத்தை உருவாக்குவதற்கான மென்பொருளை பல நூறு டாலர்களுக்கு விற்பனை செய்வதாகும்.  
1950 ஆம் ஆண்டுகளில், புதிய வணிக மேம்பாட்டு மாதிரிகள் மெக்டொனால்ட்சு உணவகங்கள் மற்றும் டொயோட்டா ஆகியோரிடமிருந்து வந்தன. 1960களில், புதிய வணிக மாதிரிகளை உருவாக்கியோர் வோல் மார்ட் மற்றும் ஹைபர்மார்க்கெட்ஸ் ஆகியோராக இருந்தனர். 1970 களில் புதிய வணிக மாதிரிகள் *ஃபெட்எக்சு* மற்றும் *டாய்ஸ் ஆர் அஸ்* ஆகியோரிடமிருந்தும் 1980களில் *பிளாக் பஸ்டர்*, *ஹோம் டிபாட்*, இன்டெல் மற்றும் டெல் ஆகியோரிடமிருந்தும் 1990களில் *சௌத்வெஸ்ட் ஏர்லைன்சு*, நெற்ஃபிளிக்சு, இபே, அமேசான்.காம் மற்றும் ஸ்டார்பக்ஸ் ஆகியோரிடமிருந்தும் வந்தன.  
இன்று, வணிக மேம்பாட்டு மாதிரிகள் எவ்வாறு தொழில் நுட்பங்கள் பயன்படுத்தப்படுகின்றன என்பதைச் சார்ந்துள்ளதாக இருக்கலாம். உதாரணத்திற்கு, இணையதளங்களின் தொழில் முனைவோர்களும் கூட முழுமையாக புதிய மாதிரிகளை முற்றிலும் நிகழ்விலுள்ள அல்லது தோன்றி வரும் தொழில் நுட்பத்தைச் சார்ந்துள்ளவையாக உருவாக்கியுள்ளனர். தொழில் நுட்ப பயன்பாட்டைப் பயன்படுத்தி, வணிகங்கள் பேரளவிலான வாடிக்கையாளர்களை குறைந்த பட்ச செலவில் அடையலாம்.
# வணிக மேம்பாட்டு மாதிரி

## மாதிரி

**வணிக மாதிரி வடிவமைப்பு** என்பது பொதுவாக ஒரு நிறுவனம் தனக்கான வணிக மாதிரிைய வடிவமைக்கும் செயலைக் குறிக்கும். மாசா மற்றும் டக்கி (2014) ஆகியோரின் கூற்றுப்படி வணிக மேம்பாடு மற்றும் வர்த்தக உத்தி ஆகியவற்றை மாதிரிக்கான கருத்தியல் முறைகளை உட்படுத்தி உருவாக்கும் செயல்முறையின் பகுதியாகும். புதிய வணிக மாதிரி ஒன்றை உருவாக்குவதற்கும் (கல்வி நிறுவன துணை நிறுவனங்களுக்கான அல்லது உயர் தொழில்நுட்ப தொழில்முனைவு போன்றவற்றுக்கான நேர்வுகளில்), ஏற்கனவே இருக்கும் வணிக மாதிரியை மாற்றுவதற்கும் (உதாரணமாக ஹில்டி கருவி நிறுவனம் தனது கருவிகளை விற்பதிலிருந்து குத்தகை மாதிரிக்கு மாறியது போல) உள்ள வேறுபாட்டை அவர்கள் எடுத்துக்காட்டினர். இந்த வேறுபாடுகள் மிகவும் ஆழமானவை (உதாரணமாக, முந்தைய நிலையில் வளங்களின் பற்றாக்குறை மற்றும் பிந்தைய நிலையில் தற்போதைய கட்டமைப்புகள் மற்றும் நிறுவன அமைப்புகளுடன் ஏற்படும் மந்தநிலை மற்றும் முரண்பாடுகள் ஆகியவை காணப்பட்டன) என்பதால், இவ்விரண்டிற்கும் வெவ்வேறு சொற்களைப் பயன்படுத்துவது பயனுள்ளதாக இருக்கும் என்று அவர்கள் கருதினர். எந்த மாதிரியும் இல்லாத நிலையில் வணிக மாதிரியை உருவாக்கும் செயல்முறையைக் குறிக்க "வணிக மாதிரி வடிவமைப்பு" என்றும், ஏற்கனவே உள்ள வணிக மாதிரியை மாற்றும் செயல்முறையைக் குறிக்க "வணிக மாதிரி மறுகட்டமைப்பு" என்றும் அவர்கள் பரிந்துரைக்கின்றனர். மேலும் இந்த இரண்டு செயல்முறைகளும் ஒன்றையொன்று விலக்கவில்லை என்பதையும், அதாவது மறுகட்டமைப்பில் வணிக மாதிரி வடிவமைப்பின் படிகளுக்கு இணையான படிகள் இருக்கலாம் என்பதையும் அவர்கள் எடுத்துக்காட்டுகின்றனர்.
# வணிக மேம்பாட்டு மாதிரி

## பயன்பாடுகள்

மலோன் மற்றும் பிறர் அவர்களால் விளக்கப்பட்ட சில வணிக மாதிரிகள் உண்மையில் பிறரை விட சிறப்பாக செயல்பட்டனர். அவற்றை பெரிய அமெரிக்க நிறுவனங்களைக் கொண்டிருக்கும் தரவுத் தொகுப்பில், 1998 ஆம் ஆண்டிலிருந்து 2002 ஆம் ஆண்டு தொடர்ந்த வருடங்களின் காலத்தில் கண்டனர். அதே சமயம் அவை ஒரு வணிக மாதிரியின் இருத்தல் பொருட்படுத்தப்படுகின்றதா என்பதையும் நிரூபிக்கவில்லை.
# வணிக மேம்பாட்டு மாதிரி

## தொடர்புடைய கருத்தாக்கங்கள்

வணிக மாதிரியின் வடிவமைப்பின் வழிமுறை வணிக செயல்தந்திரத்தின் ஒரு பகுதியாகும். ஒரு நிறுவனத்தின் வணிக மாதிரியை நிறுவனத்தின் கட்டமைப்பிற்குள்ளாக அமல்படுத்துவது (எ.கா. அமைப்பாக்க சாத்தியமுள்ளவை, வேலைப்பகிர்வுகள், மனித வளங்கள்) மற்றும் அமைப்புகள் (எ.கா. தகவல் தொழில்நுட்ப கட்டமைப்பு, உற்பத்திக் கூடங்கள்) நிறுவனத்தின் வணிக இயக்கங்களின் ஒரு பகுதியாகும்.  
வணிக மாதிரியாக்கம் பொதுவாக இயக்க நிலையிலுள்ள வணிக வழிமுறை வடிவமைப்பைக் குறிப்பிடுகிறது என்பது புரிந்து கொள்ள முக்கியமானதாகும், அவ்வாறே வணிக மாதிரிகள் மற்றும் வணிக மாதிரி வடிவமைப்பு ஒரு நிறுவனத்தின் வணிக தர்க்கத்தை செயல்தந்திர மட்டத்தில் குறிப்பிடுகிறது.  
வணிகப் பெயர் என்பது வணிக மாதிரியின் விளைவே ஆகும். அதுமட்டுமின்றி வணிகப் பெயருக்கும் வணிக மாதிரிக்கும் தொடர்புள்ளது. ஏனெனில் வணிக மாதிரியே வணிகப் பெயரின் உத்தரவாதங்களைத் தீர்மானிக்கிறது, மேலும் வணிகப் பெயரின் இயல்பே வணிக மாதிரியின் அம்சமாக அமைகிறது. இதனை நிர்வகிப்பதே ஒருங்கிணைப்பு சந்தையாக்கலின் வேலையாகும்.
# பாலா (திரைப்படம்)

***பாலா*** 2002 இல் வெளிவந்த தமிழ்த் திரைப்படமாகும். ஷாம் நடித்த இப்படத்தை தீபக் இயக்கினார்.
# பாலா (திரைப்படம்)

## வகை

அதிரடித் திரைப்படம்
# பாலா (திரைப்படம்)

## கதை

மகிழ்ச்சியான குடும்பத்தில் பிறந்த ஒரு இளைஞன் பாலா, சந்தர்ப்பவசத்தால் ஒரு அடியாளாக தாதாவிடம் சேர்கிறான். அந்த தாதாவின் எதிரியின் மகளைக் காதலிப்பதைப் போல் நடிக்குமாறு அவனின் தலைவர் சொல்லும்போது, அவன் அப்பெண்ணை நிஜமாகவே காதலிக்கிறான். இரு தாதாக்களும் இணைந்துவிட முடிவெடுக்கும் போது பாலா அவர்கள் இருவருக்கும் எதிரியாகி விடுகிறான். காதல் ஜெயித்ததா தாதாக்கள் ஜெயித்தார்களா என்று சொல்லும் கதை.
# காற்றியக்கவியல்

, புகை கொண்டு காட்டப்பட்டுள்ளது. காற்றியக்கவியல் ஆராய்ச்சியில் தொடர்புடைய பல கோட்பாடுகளில் **சுழிப்பு**களும் ஒன்றாகும். இறக்கையின் மேல் மற்றும் கீழ் பகுதிகளின் அழுத்த வேறுபாடுகளின் காரணமாக சுழிப்புகள் உருவாகின்றன. இறக்கையின் கீழ்ப்பாகத்திலுள்ள அதிக அழுத்தக் காற்று, மேல் பாகத்திலுள்ள குறைவழுத்தப் பகுதியை நோக்கிச் செல்லும்போது சுழிப்புகள் உருவாகின்றன.]]
**காற்றியக்கவியல்** (*Aerodynamics*) என்பது காற்றின் போக்கைப் பற்றியும், இயக்கத்தைப் பற்றியும் விவரிக்கும் அறிவியலாகும். இது இயக்கவியலின் ஒரு பகுதியாகும். குறிப்பாக, ஒரு நகரும் பொருளுடன் காற்று தொடர்பு கொள்வதை மையமாகக் கொண்டதாகும். காற்றியக்கவியல் என்பது பாய்ம இயக்கவியல் மற்றும் வளிம இயக்கவியல் போன்றவற்றின் துணைப்பகுதியாக அமையும், இரண்டுக்குமிடையில் பல கோட்பாடுகள் பகிர்ந்துகொள்ளப்படும். காற்றியக்கவியல் எப்போதும் வாயு இயக்கவியல் எனப்பொருள்படவும் பயன்படுத்தப்படும், ஆனால் வாயு இயக்கவியல் அனைத்து வாயுக்களுக்கும் பயன்படுத்தப்படும்.
# காற்றியக்கவியல்

## மேற்பார்வை

ஒரு பொருளைச் சுற்றி காற்றின் இயக்கத்தைப் புரிந்து கொள்ளல் (இது பாய்வுப் புலம் என அழைக்கப்படும்) அப்பொருளின் மீதான விசைகளையும் திருப்புத்திறன்களையும் கணக்கிட உதவி செய்யும். ஒரு பாய்வு புலத்துக்காக கணக்கிடப்படும் வழக்கமான பண்புகள்: திசைவேகம், அழுத்தம், அடர்த்தி மற்றும் வெப்பநிலை. இவை பாய்வுபுலத்தின் இடநிலை மற்றும் காலத்தைப் பொறுத்து அமையும்.  
காற்றியக்கவியலை நடைமுறையில் ஏற்படும் பல தேவைகளுக்கேற்ப பல வழிகளில் பிரித்து ஆராயலாம். முதல் பாகுப்பாட்டு வகை பாய்வுச் சூழலைப் பொறுத்தது. *வெளிப்புற* காற்றியக்கவியல் என்பது பல்வேறு வடிவங்களில் உள்ள திடமான பொருட்களைச் சுற்றிலும் உள்ள பாய்வைப் பற்றிய படிப்பாகும். ஒரு விமானத்தில் உள்ள ஏற்றம் மற்றும் இழுவை போன்றவற்றை மதிப்பிடுதல் அல்லது ஒரு ஏவூர்தியின் முகப்பில் உருவாகும் அதிர்வலைகள் ஆகியவை வெளிப்புற காற்றியக்கவியலுக்கு எடுத்துக்காட்டுகளாகும். *உட்புற* காற்றியக்கவியல் என்பது திடமான பொருட்களின் வழியாகச் செல்லும் பாய்வைப் பற்றிப் படிப்பதாகும். உதாரணத்திற்கு, உட்புற காற்றியக்கவியல் என்பது ஒரு தாரை எந்திரம் வழியாக அல்லது ஒரு குளிர்சாதனப் பெட்டியின் குழாய் வழியாக செல்லும் காற்றுப் பாய்வைப் பற்றிய படிப்பைக் கொண்டிருக்கும்.  
இரண்டாவதாக, பாய்வு வேகத்துக்கும் ஒலியின் வேகத்துக்கும் உள்ள விகிதம் சார்ந்து காற்றியக்கவியல் வகைப்படுத்தப்படும். இது மாக் எண்ணைப் பொறுத்து பிரிக்கப்படுகிறது. பாய்வு வேகம் ஒலியின் வேகத்தைவிட குறைவாக இருப்பின், அதாவது மாக் எண் 1-ஐ விடக் குறைவாக இருப்பின், அது *குறை ஒலி வேக காற்றியக்கவியல்* (Subsonic Aerodynamics). மாக் எண் 1 முதல் 5 வரை இருப்பின் அது *மீயொலி வேக காற்றியக்கவியல்* (Supersonic Aerodynamics) எனப்படுகிறது. மாக் எண் 5-க்கு மேல் இருந்தால் அது *அதி-மீயொலி வேக காற்றியக்கவியல்* (Hypersonic Aerodynamics) என அழைக்கப்படுகிறது. மேலும், மாக் எண் 1-ஐவிட சற்றே குறைவாகவோ அதிகமாகவோ அல்லது சமமாகவோ இருப்பின் அது *ஒலி ஒத்த வேக காற்றியக்கவியல்* (Transonic Aerodynamics) என்றழைக்கப்படும்.  
மூன்றாவதாக, பாய்வில் உள்ள பாகுநிலையைப் பொறுத்தும் காற்றியக்கவியல் வகைப்படுத்தப்படும். எடுத்துக்கொள்ளப்படும் பிசுபிசுப்புத்தன்மை குறைவாக இருப்பின், அதாவது புறக்கணிக்கக்கூடிய அளவில், அது பாகுமையற்ற பாய்வு (Inviscid Flow) என்றழைக்கப்படும். பிசுபிசுப்புத்தன்மை அதிகமாக இருப்பின் அது பாகுநிலைப் பாய்வு (Viscous Flow) என்றழைக்கப்படும்.
# காற்றியக்கவியல்

## வரலாறு

### முற்கால சிந்தனைகள் - பழங்காலங்களிலிருந்து 17-ஆம் நூற்றாண்டு வரை

யின் பறக்கும் இயந்திரத்துக்கான வடிவமைப்பு(c. 1488). இந்த இயந்திரம் ஒரு ஆர்னிதோப்டர், பறவையை போல் அடிக்கும் இறக்கைகள் கொண்டது, 1505இல் இவ்வடிவமைப்பு வெளியிடப்பட்டது.]]  
ஆயிரக்கணக்கான வருடங்களாக மனித இனம் காற்றியக்க விசைகளை *பாய்மரப்படகு*, *காற்றாலை* போன்றவற்றை இயக்குவதற்கு பயன்படுத்திவந்துள்ளது. வரலாறு பதிவு செய்ய ஆரம்பிக்கப்பட்ட காலத்திலிருந்தே பறத்தல் தொடர்பான பலவித கதைகள் புழங்கிவருவதை நாம் காண்கிறோம், உதாரணமாக இகாரசு மற்றும் டெடாலசு போன்றோரின் கதைகள். காற்றெதிர்ப்பு போன்ற (இழுவை போன்ற)காற்றியக்கத்தின் சில விளைவுகள் அரிஸ்டாட்டில், லியொனார்டோ டா வின்சி, கலீலியோ கலிலி போன்றோரால் பதிவு செய்யப்பட்டிருந்த போதிலும், 17-ஆம் நூற்றாண்டுக்கு முந்தைய காலகட்டம் வரை காற்றின் பாய்வு சம்பந்தமான அளவுசார் தேற்றங்கள் ஏதும் வளர்த்தெடுக்கப்படவில்லை.  
1505இல், லியொனார்டோ டா வின்சி *கோடக்ஸ் ஆன் த பிளைட் ஆஃப் பேர்ட்ஸ்* ('Codex on the flight of birds') என்ற புத்தகத்தை எழுதினார், இது காற்றியக்கவியல் பற்றிய மிக பழமையான ஆய்வுக்கட்டுரைகளுள் ஒன்றாகும். ஒரு பறக்கும் பறவையின் புவியீர்ப்பு மையம் அதன் அழுத்த மையத்துடன் ஒன்றாவதில்லை என்றும், ஒரு ஒர்னிதோப்டரின் கட்டமைப்பை, ஒரு பறவையின் இறக்கைகளைப் போல் வடிவமைத்ததும் அவர்தான்.  
காற்றின் எதிர்ப்புத்திறனின் கோட்பாட்டை முதன்முதலில் வடிவமைத்தது சர் ஐசக் நியூட்டன் ஆவார், அதன் மூலம் முதல்தலைமுறை காற்றியக்கவியலாளர்களுள் ஒருவரானார். அக்கோட்பாட்டின்படி, ஒரு அமைப்பு/தொகுதியின் மேல் செயல்படும் இழுவையானது அவ்வமைப்பின் பரிமாணம், அது பயணிக்கும் பாய்மத்தின் அடர்த்தி, இரண்டாம் புயவுக்கு உயர்த்தப்பட்ட அதன் வேகம் ஆகியவற்றைச் சார்ந்தது. மிகக் குறைந்த பாய்வு வேகங்களுக்கு இக்கோட்பாடு சரியாக இருந்தது. பாய்ம ஓட்டத்தில் பாய்ம ஓட்டத்துக்கு குறிப்பிட்ட கோணத்தில் சாய்ந்திருக்கும் ஒரு தட்டையான தகட்டின் மீது செயல்படும் இழுவை விசையை கணக்கிட நியூட்டன் ஒரு விதியை வடிவமைத்தார். இழுவை விசையை *F* என்றும் அடர்த்தியை *ρ* என்றும் தகட்டின் பரப்பளவை *S* என்றும் பாய்வு வேகத்தை *V* என்றும் மற்றும் அமைவுக்கோணத்தை *θ* என்றும் குறித்தால் அவரது விதி <math>F = \rho SV^2 \sin^2 (\theta) </math> என்ற சமன்பாட்டால் குறிப்பிடப்படுகிறது.  
நியூட்டனின் அச்சமன்பாடு சில இடங்களைத் தவிர்த்து மற்றனைத்து இடங்களிலும் தவறான முடிவுகளையே தருகிறது. குறைந்த அமைவுகோணங்களில் ஒரு அமைப்பின் மீது செயல்படும் இழுவை, கோணங்களுக்கு நேர்விகிதத்தில் உள்ளது. ஆனால், நியூட்டன் சமன்பாடு இழுவை அமைவுகோணங்களோடு இருபடி வீதத்தில் அதிகரிப்பதாகக் கூறுகிறது. அச்சமன்பாடு இழுவையை அளவுக்கதிகமாக காட்டியிருப்பதால், இழுவையை ஈடுசெய்யத் தேவையான உந்துவிசை அதிகமாகத் தேவைப்படும் என்ற அச்சம் மனித இனத்தின் வான்பயண ஆரம்பத்தை தாமதப்படுத்தியிருக்கக்கூடும். ஆயினும், அச்சமன்பாடு மிக மெல்லிய தகடுகளுக்கு, அமைவுகோணம் அதிகமாக இருக்கும்போதும் பாய்வுப் பிரிவு ஏற்படும்போதும் (அ) பாய்வு வேகம் மீயொலி வேகத்திலிருக்கும்போதும், பொருந்திப்போகிறது.
# காற்றியக்கவியல்

## வரலாறு

### செயல்முறை விமானம் - 20வது நூற்றாண்டின் முற்பகுதி

சனூடின் புத்தகத்தில் உள்ள தகவல்படியும், சானூட்டின் தனிப்பட்ட உதவியாலும், ரைட் சகோதரர்கள் தங்களது சொந்த காற்றுச் சுரங்கத்தில் நடத்திய ஆராய்ச்சியின் பலனால், டிசம்பர் 17, 1903இல் முதன்முதலாக உருவாக்கிய விமானத்தை பறக்க வைப்பதற்குத் தேவையான காற்றியக்கவியல் அறிவைப் பெற்றார்கள். ரைட் சகோதரர்களின் விமானம் காற்றியக்கவியலின் பல கோட்பாடுகளை உறுதியும் செய்தது, நீக்கவும் செய்தது. நியூட்டனின் இழுவைக் கோட்பாடு இறுதியாக தவறு என நிரூபிக்கப்பட்டது. பெருமளவில் விளம்பரப்படுத்தப்பட்ட இந்த முதல் விமானப் பயணம் வலவர்கள் மற்றும் அறிவியலாளர்கள் தங்களது முயற்சிகளைப் பெருக்கவும் நவீனகால காற்றியக்கவியல் வளர்ச்சிக்கும் வித்திட்டது.  
முதல் விமானப்பறப்புக்குப் பின்வந்த காலகட்டத்தில், பிரட்ரிக் டயிள்யூ. லேன்சஸ்டர், மார்ட்டின் வில்ஹம் குட்டா, மற்றும் நிகோலாய் சுகோவ்ஸ்கி ஆகியோர் பாய்மத்தின் சுழற்சியை ஏற்றத்தோடு தொடர்புபடுத்தும் தேற்றங்களை தனித்தனியே உருவாக்கி மேம்படுத்தினர். பின்வந்த காலகட்டத்தில் குட்டாவும் சுகோவ்ஸ்கியும் ஒரு இரு-பரிமாண இறக்கைக் கோட்பாடை உருவாக்கினர். லேன்சஸ்டரின் பணியை விரிவாக்கி, மெல்லிய காற்றிதழ்கள் தேற்றம் மற்றும் ஏற்றும்-வரி கோட்பாடுகள், எல்லைப்படலம் ஆகியவற்றின் பின்னிருக்கும் கணித்தத்தைச் செழுமைபடுத்திய பெருமை லுட்விக் பிராண்டிலையே சேரும். பிராண்டில், கோட்டிஞ்சென் பல்கலைக்கழகத்தில் பேராசிரியராக இருந்தார். மேக்ஸ் முங்க் மற்றும் தியோடர் வான் கார்மன் போன்ற பல காற்றியக்கவியல் மேம்பாட்டில் முக்கியப் பங்காற்றினர்வர்களுக்கு ஆசிரியராக இருந்தார்.
# காற்றியக்கவியல்

## சொல் பயன்பாட்டு அறிமுகம்

- ஏற்றம்
- இழுவை
- ரெனால்ட்ஸ் எண்
- மேக் எண்
# காற்றியக்கவியல்

## தொடர்தன்மைக் கருதுகோள்

தொடர்தன்மைக் கருதுகோளே காற்றியக்கவியல் முன்கணிப்புகளின் அடித்தளமாகும். உண்மையில், வாயுக்கள் ஒன்றோடொன்றும் மற்றும் திடப்பொருட்களோடும் மோதக்கூடிய தனித்தனி மூலக்கூறுகளால் ஆனவை. காற்றியக்கவியல் சமன்பாடுகளைத் தருவிப்பதற்காக, பாய்மப் பண்புகளான அடர்த்தி மற்றும் திசைவேகம் போன்றவை நுண்ணிய புள்ளிகளிலும் தெளிவாக வரையறுக்கப்பட்டுள்ளதாகவும் ஒரு புள்ளியிலிருந்து மற்றொரு புள்ளிக்கு மாறுபடுவதாகவும் அனுமானிக்கப்படுகிறது. அதாவது, இயற்கையில் தனித்தனி மூலக்கூறுகளாக இருக்கும் வளிமத்தின் பண்பு புறக்கணிக்கப்படுகிறது.  
தொடர்தன்மைக் கருதுகோள் வளிமம் அரிதாகும்போது செல்லுபடியாகாது. அத்தகைய தருணங்களில், தொடர் காற்றியக்கவியலைவிட புள்ளியியல் எந்திரவியல் சிறப்பான முடிவுகளைத் தரவல்லது. நட்சன் எண் மூலம் புள்ளியியல் எந்திரவியல் மற்றும் தொடர்தன்மைக் காற்றியக்கவியல் ஆகியவற்றுக்கிடையே எதைப் பயன்படுத்துவது என்பதைத் தேர்ந்தெடுக்க உதவும்.
# காற்றியக்கவியல்

## அமுக்கமிலாக் காற்றியக்கவியல்

பாய்வுப் பரப்புகள் மற்றும் வளிசெல் குழாய்களில் பாய்மம், குறைவான வேகத்தில், செல்லும்போது அமுக்கமிலாக் காற்றியக்கவியல் எனப் பண்பாயப்படுகிறது. உண்மையில் அனைத்துப் பாய்மங்களும் அமுக்கக்கூடியவைகளாக இருப்பினும் பாய்வில் அடர்த்தி வேறுபாடு புறக்கணிக்கக்கூடிய அளவில் இருப்பின் அது அமுக்கமிலாக் காற்றியக்கவியலாக வகைப்படுத்தப்படுகிறது. பாய்வின் வேகம் ஒலியின் வேகத்தைவிடப் பெருமளவில் குறைவாக இருக்கும்போது இவ்வகை அனுமானம் சரியான முடிவுகளையே தருகிறது. ஆனால், பாய்வின் வேகம் அதிகரிக்கும்போது, பொருட்களோடு தொடர்பில் வரும்போது பாய்மங்கள் அமுங்கத் தொடங்குகின்றன, வேகம் குறைகின்றன. மேக் எண் என்பது சுருங்குகிற மற்றும் சுருங்காத பாய்வுகளுக்கு இடையே வேறுபடுத்த உதவும்.
# காற்றியக்கவியல்

## அமுக்கமிலாக் காற்றியக்கவியல்

### குறையொலிவேகப் பாய்வு

குறையொலிவேகக் (குறைவான வேகமுடைய) காற்றியக்கவியல் என்பது பாய்வின் அனைத்துப் பகுதிகளிலும் பாய்வு வேகம் ஒலியின் வேகத்தினைவிட மிகக் குறைவாக இருக்கும்போது பாய்வைப்பற்றியப் படிப்பாகும். இதில் பல துணைப் பிரிவுகள் உள்ளன; பாய்வு பாகுநிலையற்ற, அமுக்கவியலா, சுழற்சியற்ற பாய்வாக இருக்கும் போது அப்பாய்வு நிலைப்பாய்வு எனப்படுகிறது. இது பாய்ம இயக்கவியலைக் கட்டுப்படுத்தும் வகையீட்டுச் சமன்பாடுகள் எளிமைப்படுத்தப்பட வழிவகுக்கிறது, அதனால் அவ்வகைப் பாய்வுச் சிக்கல்களின் தீர்வை எளிதாகக் கண்டறியலாம்.. அது அமுக்கவியலாக் காற்றியக்கவியலின் சிறப்பு வகையாகும்.  
ஒரு குறையொலிவேகச் சிக்கலைத் தீர்க்கையில், அமுக்குமையின் விளைவுகளைப் பயன்படுத்துவதா வேண்டாமா என்பது காற்றியக்கவியலாளரால் தீர்மானம் செய்ய வேண்டும். அமுக்குமை என்பது பாய்மத்தின் அடர்த்தியின் மாற்ற அளவை விவரிப்பதாகும். அமுக்குமையின் விளைவுகள் சிறியதாக இருக்கையில், அடர்த்தி என்பது நிலையானது (மாறிலி) என எடுத்துக்கொள்ளப்படுகிறது. அவ்வாறு எடுத்துக்கொள்ளப்படும்போது அப்பாய்வுப் புதிர் குறைவேகக் காற்றியக்கவியல் கொண்டு தீர்வுகாணப்படுகிறது. அடர்த்தியானது மாறுவதாகக் கொண்டால் அது அமுக்கக் காற்றியக்கவியல் புதிர் என அழைக்கப்படும். காற்றில், பாய்வின் மேக் எண் 0.3ஐ (கிட்டத்தட்ட நொடிக்கு 335 அடி(102m) அல்லது 60<sup>o</sup>F இல் மணிக்கு (366&nbsp;km 228 மைல்கள்) மிஞ்சாத வரையில், அமுக்குமை விளைவுகள் வழக்கமாக புறக்கணிக்கப்படும். 0.3க்கு மேல், அமுக்கக் காற்றியக்கவியலால் தீர்க்கப்பட வேண்டும்.
# காற்றியக்கவியல்

## அமுக்கக் காற்றியக்கவியல்

காற்றியக்கவியலின் கோட்பாடின்படி, ஒரு சீர்வரியில் அழுத்தத்தைப் பொறுத்து அடர்த்தியின் மாற்றம் சுழியமாக இல்லாதிருக்கும்போது, அதாவது அடர்த்தி மாறும்போது, அப்பாய்வு அமுக்கக்கூடியதாகக் கருதப்படும். அதாவது அமுக்கவியலாப் பாய்வைப் போலல்லாமல் - அடர்த்தியின் மாற்றங்கள் கணக்கில் எடுத்துக்கொள்ளப்பட வேண்டும். பொதுவாக, பாய்வின் ஒரு பகுதியில் அல்லது அனைத்து இடங்களிலுமே மேக் எண் 0.3க்கு மேலிருக்கும் பாய்வுகள் இவ்வகையில் ஆராயப்படு. மேக் 0.3 என்பது தோராயமான மதிப்பாகும், ஆனால் அந்த மதிப்பிற்கு கீழ் உள்ள ஒரு மேக் எண்ணுடன் பாய்வு இருக்கும்போது, அழுத்தமாற்றத்திற்கு நேராக அடர்த்தி மாற்றம் 5% க்குக் கீழாக இருக்கும். மேலும், அந்த 5% அடர்த்தி மாற்றம் என்பது ஒரு பொருளின் தேக்கப்புள்ளியில் ஏற்படுகிறது, மற்ற இடங்களில் அடர்த்தி மாற்றும் மிகக் குறைவாக இருக்கும். ஒத்தஒலிவேக, மீயொலிவேக, அதிமீயொலிவேகப் பாய்வுகள் அனைத்தும் அமுக்கப்பாய்வுகளாகும்.
# காற்றியக்கவியல்

## அமுக்கக் காற்றியக்கவியல்

### ஒலியொத்தவேகப் பாய்வு

ஒலியொத்த வேகம் என்னும் சொல் ஒலியின் விரைவுக்குச் சற்று குறைவாகவோ அல்லது சற்று அதிகமாகவோ (பொதுவாக மேக் 0.8–1.2) இருக்கும் திசைவேகங்களைக் குறிக்கிறது. மாறுநிலை மாக் எண்ணிற்கு அருகிலுள்ள திசைவேகங்களுக்கு அருகேயுள்ள திசைவேகங்களாக இவை அறியப்படும், அதாவது மாறுநிலை மேக் எண் திசைவேகத்தை ஒரு வானூர்தி அடைந்துவிட்டால் பாய்வின் சில பகுதிகளில் பாய்வு மீயொலிவேகப் பாய்வாக மாறிவிடும்; இன்னும் அதிக வேகங்களில், குறிப்பாக மேக் 1.2 வேகத்தில், காற்றோட்டம் முழுவதுமே மீயொலிவேகப் பாய்வாகவிருக்கும். இந்த வேகங்களுக்கு இடையே காற்றோட்டத்தின் ஒரு பகுதி மீயொலிவேகப் பாய்வாகவும், மற்றவை மேக் 1-ஐ விடக் குறைவானதாகவும் இருக்கும்.
# காற்றியக்கவியல்

## அமுக்கக் காற்றியக்கவியல்

### மீயொலிவேகப் பாய்வு

மீயொலிவேகக் காற்றியக்கச் சிக்கல்கள் என்பவை ஒலியின் வேகத்தை விட அதிகமான வேகங்கொண்ட பாய்வுகளைப் பற்றியதாகும். கான்கார்டின் ஏற்றத்தை, அது நிலைபறத்தலில் பறக்கும்போது, கணக்கிடுவது மீயொலிவேகக் காற்றியவியலுக்கு ஒரு எடுத்துக்காட்டாகும்.  
மீயொலிவேகப் பாய்வு என்பது குறையொலிவேகப் பாய்வில் இருந்து மிகவும் மாறுபட்டதாகும். திரவங்கள் அழுத்த வேறுபாடுகளுக்கு ஏற்ப மாறுபவை; அழுத்த வேறுபாடுகள் என்பது ஒரு திரவம் என்பது அதன் சுற்றுப்புறத்துக்கு ஏற்ப எவ்வாறு செயல்படவேண்டும் என்பதைக் குறிக்கிறது. அதன்படி, ஒலி என்பது ஒரு திரவத்தின் வழியாகப் பயணிக்கும் மிகநுண்ணிய அழுத்த வேறுபாடாக இருப்பதால், அந்த திரவத்தில் ஒலியின் வேகமானது பாய்வில், தகவல் பயணிக்கக்கூடிய அதிகபட்ச வேகம் என்று கருதிக்கொள்ளலாம். இந்த வேறுபாடு ஒரு பொருளை திரவமானது தாக்கும்போது வெளிப்படுகிறது. பொருளுடனான அதன் தாக்கம் நகரும் திரவத்தை ஒரு நகராத நிலைக்குக் கொண்டு வரும்போது அந்த பொருளுக்கு முன், அப்பாய்மம் தேக்க அழுத்தத்தை ஏற்படுத்துகிறது. குறைவேக ஒலியியலில் அவ்வழுத்த வேறுபாடு பாய்வுக்கெதிர்த்திசையில் பயணித்து வரக்கூடிய பாய்மத்துக்கு, தடை இருப்பதை அறிவிக்கக்கூடும்; அதன்மூலம் அப்பாய்வு தடையைத் தவிர்க்கும் விதமாக வளைந்து செல்லும். ஆனால், மீயொலிவேகப் பாய்வில் அவ்வழுத்த வேறுபாட்டுத் தகவல் பாய்வெதிர்த்திசையில் பயணிக்கவியலாது. அதனால் திரவமானது பொருளை இறுதியாகத் தாக்கும்போது, அது அதன் பண்புகளை மாற்றும்படி தள்ளப்படும் -- வெப்பநிலை, அடர்த்தி, அழுத்தம், மற்றும் மேக் எண்—போன்றவை அதிர்வலை என அழைக்கப்படும் மீளாத மற்றும் மிகவும் வன்மையான முறையில் மாறும். அதிர்வலைகள் இருத்தல் மற்றும் அதிக திசைவேகப் பாய்வுகளில் (பார்க்க ரெனால்ட்ஸ் எண்) அமுக்குமையின் விளைவுகள் ஆகியவையே குறையொலிவேகப் பாய்வுகளுக்கும் மீயொலிவேகப் பாய்வுகளுக்குமுள்ள முக்கிய வேறுபாடாகும்.
# காற்றியக்கவியல்

## அமுக்கக் காற்றியக்கவியல்

### அதிமீயொலிவேகப் பாய்வு

அதிமீயொலிவேகம் என்பது அதீத அளவிலான மீயொலிவேகத்தைக் குறிக்கும் சொல்லாகும். 1970-களில் இச்சொல், மேக் எண் 5 மற்றும் அதை விட அதிகமான வேகங்களைக் குறிக்கப் பயன்படுத்தப்பட்டது. அதிமீயொலிவேகப் பாய்வுப் பகுதியானது மீயொலிவேகப் பாய்வுப் பகுதியின் துணைப்பகுதியாகும். இப்பாய்வின் பண்புகள்: அதிர்வலைகளின் பின்னால் அதிகளவிலான வெப்பநிலை, பிசுக்குமை இடைபடுவினைகள், மற்றும் வாயுக்களின் வேதியியற்சிதைவு அல்லது முறிவு.
# காற்றியக்கவியல்

## தொடர்புடைய சொல்பழக்கம்

அமுக்கவியலா மற்றும் அமுக்கக் காற்றியக்கவியல் பாய்வுகள் அவற்றோடு தொடர்புடைய பல விளைவுகளை ஏற்படுத்துகின்றன, உதாரணமாக எல்லைப் படலங்கள் மற்றும் கொந்தளிப்பு போன்றவை ஏற்படுகின்றன.
# காற்றியக்கவியல்

## தொடர்புடைய சொல்பழக்கம்

### எல்லைப் படலங்கள்

எல்லை அடுக்கு என்பது பல காற்றியக்கவியல் சிக்கல்களில் முக்கியமானது. காற்றின் பிசுக்குமை மற்றும் திரவ உராய்வு என்பது இம்மெல்லிய படலத்தில் மட்டுமே முக்கியத்துவம் வாய்ந்ததாக இருக்கும். இந்தக் கோட்பாடு காற்றியக்கவியலைக் கணிதவகையில் எளிதில் சமாளிக்கவியலுகின்றதாக மாற்றுகிறது.
# காற்றியக்கவியல்

## தொடர்புடைய சொல்பழக்கம்

### கொந்தளிப்பு

காற்றியக்கவியலில், கொந்தளிப்பு என்பது குழப்பமிகு, வாய்ப்பியற் பண்பு மாறுபாடுகள் ஆகியவற்றால் பண்பாயப்படுகிறது. குறிப்பாக, குறைவான உந்தப் பரவல், அதிக உந்தச் சலனம், மற்றும் காலவெளியில் துரிதமான திசைவேக மற்றும் அழுத்த மாறுபாடுகள் ஆகியவற்றைக் கொண்டிருக்கும்.
# காற்றியக்கவியல்

## மற்ற துறைகளில் காற்றியக்கவியல்

வானூர்திப் பொறியியலைத் தவிர்த்து மேலும் பல துறைகளிலும் காற்றியக்கவியல் முக்கியப் பங்காற்றுகிறது. அனைத்து வகையான வாகன வடிவமைப்புகளிலும், குறிப்பாக தானுந்து வடிவமைப்புகளில், இது முக்கியக் காரணியாக உள்ளது. பாய்மரப் படகோட்டத்தில் விசைகள் மற்றும் திருப்புத் திறன்களைக் கணக்கிட இது உதவுகிறது. வன்தட்டு நிலை நினைவக வடிவமைப்புகளிலும் இது முக்கியக் காரணியாகவிருக்கிறது. கட்டமைப்புப் பொறியாளர்கள் காற்றியக்கவியலை, முக்கியமாக காற்று மீள்மையியல், பெரிய கட்டிடங்கள் மற்றும் பாலங்கள் மீது செயல்படும் காற்றுச் சுமைகளைக் கணக்கிடப் பயன்படுத்துகிறார்கள். நகர்ப்புற காற்றியக்கவியல் வெளிப்புற இடவசதிகளில் சௌகரியத்தை அதிகரிக்க நகர் திட்டமிடுநர்கள் மற்றும் வடிவமைப்பாளர்களுக்கு உதவும், அவை நகர்ப்புற நுட்பகாலநிலைகளை உருவாக்கி சூழல் மாசுபாட்டின் தாக்கத்தைக் குறைக்க உதவும். சுற்றுப்புற காற்றியக்கவியல் வளிமண்டல காற்றுச் சுழற்சிகளையும் சுற்றுப்புறங்களை விமான எந்திரவியல் எவ்வாறு பாதிக்கிறது போன்றவற்றை ஆராய்கிறது. வெப்பமாக்குதல்/காற்றோட்டம், எரிவாயு குழாய்க்கட்டுமானம் , மற்றும் வாகனப் பொறிகள் ஆகியவற்றில் உட்பாதைக் காற்றியக்கவியல் முக்கியமானதாகும், அவற்றில் உள்ள பாய்வு வடிவங்கள் அவற்றின் செயல்திறனைப் பலமாகப் பாதிக்கின்றன.
# குளுக்கோசு

**குளுக்கோசு** (*Glucose*) என்பது C<sub>6</sub>H<sub>12</sub>O<sub>6</sub> என்ற மூலக்கூறு வாய்ப்பாடு கொண்ட ஓர் எளிய சர்க்கரை ஆகும். இதன் கட்டமைப்பில் ஆறு கரிம அணுக்களும் ஆறு ஆக்சிசன் அணுக்களும் 12 ஐதரசன் அணுகளுடன் சேர்ந்திருக்கின்றன. புவியில் அதிக அளவில் கிடைக்கும் ஒற்றைச் சர்க்கரையும் குளுக்கோசே ஆகும். ஒற்றைச் சர்க்கரை என்பது கார்போவைதரேட்டுகளின் ஒரு துணைப்பிரிவாகக் கருதப்படுகிறது. முக்கியமாக தாவரங்கள் மற்றும் பெரும்பாலான ஆல்காக்கள் மூலம் ஒளிச்சேர்க்கையின் போது நீர் மற்றும் கார்பன் டை ஆக்சைடு மூலம் சூரிய ஒளி ஆற்றலைப் பயன்படுத்தி குளுக்கோசு தயாரிக்கப்படுகிறது. செல் சுவர்களில் செல்லுலோசை உருவாக்க குளுக்கோசு பயன்படுகிறது. செல்லுலோசு என்பது உலகில் அதிக அளவில் உள்ள ஒரு கார்போவைதரேட்டு ஆகும்.  
ஆற்றல் வளர்சிதை மாற்றத்தில், அனைத்து உயிரினங்களிலும் குளுக்கோசு மிக முக்கியமான ஓர் ஆற்றல் மூலமாகும். வளர்சிதை மாற்றத்திற்கான குளுக்கோசு ஒரு பலபடியாகச் சேமிக்கப்படுகிறது, தாவரங்களில் முக்கியமாக மாப்பொருளாகவும் அமைலோபெக்டினாகவும் சேமிக்கப்படுகிறது. விலங்குகளில் இது கிளைக்கோசனாக சேமிக்கப்படுகிறது. விலங்குகளின் இரத்தத்தில் குளுக்கோசு இரத்த சர்க்கரையாக சுற்றப்படுகிறது. குளுக்கோசின் இயற்கையான வடிவம் டி-குளுக்கோசு ஆகும், அதே சமயம் எல்-குளுக்கோசு ஒப்பீட்டளவில் சிறிய அளவில் செயற்கையாக உற்பத்தி செய்யப்படுகிறது. உயிரியல் ரீதியாக இது குறைவான செயல்பாட்டில் உள்ளது. குளுக்கோ என்பது ஆறு கார்பன் அணுக்களும் ஓர் ஆல்டிகைடு குழுவும் கொண்ட ஓர் ஒற்றைச் சர்க்கரையாகும். ஓர் ஒற்றைச்சர்க்கரை அதன் மூலக்கூறு அமைப்பில் ஆல்டிகைடு (ஒரு ஆல்டோசு) மற்றும் ஆறு கார்பன்கள் (ஒரு எக்சோசு) இரண்டையும் கொண்டிருந்தால் அதை ஆல்டோயெக்சோசு என்பர். எனவே குளுகோசு ஒரு ஆல்டோயெக்சோசு ஆகும். குளுக்கோசு மூலக்கூறு திறந்த சங்கிலி அமைப்பிலும் வளைய வடிவத்திலும் காணப்படலாம். குளுக்கோசு இயற்கையாகவே தனி நிலையில் பழங்கள் மற்றும் தாவரங்களின் பிற பகுதிகளில் காணப்படுகிறது. விலங்குகளில், கிளைகோசன்சிதைவு எனப்படும் ஒரு செயல்முறையின் மூலம் கிளைகோசன் உடையும்போது குளுக்கோசு வெளியிடப்படுகிறது.  
உலக சுகாதார அமைப்பின் அத்தியாவசிய மருந்துகளின் பட்டியலில் குளுக்கோசு நரம்புவழி சர்க்கரை கரைசலாக இடம்பெற்றுள்ளது. சோடியம் குளோரைடுடன் இணைந்தும் இப்பட்டியலில் உள்ளது பின்னொட்டாக உள்ள ஓசு என்பதன் பொருள் இரசாயன சர்க்கரையைக் குறிக்கிறது.
# குளுக்கோசு

## வரலாறு

1747 ஆம் ஆண்டு செருமானிய வேதியியலாளர் ஆண்ட்ரியாசு மார்கிராஃப் என்பவரால் முதன்முதலில் திராட்சையில் இருந்து குளுக்கோசு தனிமைப்படுத்தப்பட்டது. 1792 ஆம் ஆண்டில், மற்றொரு செருமானிய வேதியியலாளர் - இயோகான் தோபியாசு லோவிட்சு திராட்சைகளில் இருந்து குளுக்கோசை கண்டுபிடித்தார். மேலும் இது கரும்பு சர்க்கரையிலிருந்து ) வேறுபட்டது. என்பது அறியப்பட்டது. குளுக்கோசு என்ற பெயர் 1838 ஆம் ஆண்டில் சீன் பாப்டிசுட்டு டுமாசு என்பவரால் உருவாக்கப்பட்டது. இதுவே வேதியியல் நூல்களில் பின்பற்றப்படுகிறது. பிரெட்ரிக் ஆகசுட்டு கெகுலே டெக்சுட்ரோசு என்ற வார்த்தையை முன்மொழிந்தார் (லத்தீன் மொழியில் டெக்சுடர் என்பதற்கு "வலது" என்று பொருளாகும்), ஏனெனில் குளுக்கோசின் நீரிய கரைசலில், முனைவு பெற்ற ஒளியின் சுழற்சியை வலதுபுறம் திருப்புகிறது. இதற்கு நேர்மாறாக, எல்-பிரக்டோசு (கீட்டோயெக்சோசு) மற்றும் எல்-குளுக்கோசு ஆகியவை நேரியல் முனைவுபெற்ற ஒளியை இடது பக்கம் திருப்புகின்றன. நேரியல் முனைவு பெற்ற ஒளியின் தளச்சுழற்சியின் படி முந்தைய குறியீடான டி மற்றும் எல்-பெயரிடுதல் முறை கைவிடப்பட்டது. கார்போனைல் குழுவிலிருந்து வெகு தொலைவில் உள்ள சமச்சீரற்ற மையத்தின் முழுமையான உள்ளமைவைக் குறிக்கும் டி- அல்லது எல்-கிளிசெரால்டிகைடின் உள்ளமைவுடன் இது ஒத்துப்போகிறது.  
குளுக்கோசு பல உயிரினங்களின் அடிப்படைத் தேவை என்பதால், அதன் வேதியியல் அமைப்பு மற்றும் அமைப்பு பற்றிய சரியான புரிதல் கரிம வேதியியலில் பொதுவான முன்னேற்றத்திற்கு பெரிதும் உதவியது. 1902 ஆம் ஆண்டு வேதியியலுக்கான நோபல் பரிசைப் பெற்ற செருமானிய வேதியியலாளரான எமில் பிசரின் ஆய்வுகளின் விளைவாக இந்தப் புரிதல் ஏற்பட்டது. குளுக்கோசின் தயாரிப்பு கரிமப் பொருட்களின் கட்டமைப்பை நிறுவியது மற்றும் அதன் விளைவாக இயேகப்சு என்றிகசு வான் டி ஆஃப்பின் வேதியியல் இயக்கவியல் கோட்பாடுகள் மற்றும் கார்பன் இடம்பெற்றுள்ள மூலக்கூறுகளில் இரசாயன பிணைப்புகளின் திட்டத்தின் முதல் உறுதியான சரிபார்ப்பை உருவாக்கியது. 1891 மற்றும் 1894 ஆம் ஆண்டுகளுக்கு இடையில், பிசர் அனைத்து அறியப்பட்ட சர்க்கரைகளின் முப்பரிமாண உள்ளமைவை நிறுவினார். சமச்சீரற்ற கார்பன் அணுக்கள் பற்றிய வான் டி ஆஃப் கோட்பாட்டைப் பயன்படுத்துவதன் மூலம் சாத்தியமான மாற்றியன்களையும் சரியாகக் கணித்தார். பெயர்கள் ஆரம்பத்தில் இயற்கையான பொருட்களைக் குறித்தன. முறையான பெயரிடல்களை அறிமுகப்படுத்தியதன் மூலம் அவற்றின் ஆடியெதிர் வேற்றுருக்களுக்கும் அதே பெயர் வழங்கப்பட்டது.  
குளுக்கோசின் வளர்சிதை மாற்றத்தைக் கண்டுபிடித்ததற்காக அறிவியலாளர் ஓட்டோ மேயர்காஃபுக்கு 1922 ஆம் ஆண்டிற்கான உடலியல் அல்லது மருத்துவத்திற்கான நோபல் பரிசு வழங்கபட்டது. 1929 ஆம் ஆண்டில் ஆர்தர் ஆர்டனுடன் சேர்ந்து வேதியியலுக்கான நோபல் பரிசு ஆன்சு வான் யூலர்-செல்பினுக்கு "சர்க்கரையின் நொதித்தல் மற்றும் நொதித்தல் செயல்பாட்டில் நொதிகளின் பங்கு பற்றிய ஆராய்ச்சிக்காக" வழங்கப்பட்டது. 1947 ஆம் ஆண்டில், பெர்னார்டோ அவுசே (குளுக்கோசு மற்றும் பெறப்பட்ட கார்போவ்வைதரேட்டுகளின் வளர்சிதை மாற்றத்தில் பிட்யூட்டரி சுரப்பியின் பங்கைக் கண்டுபிடித்ததற்காகவும் அதே போல் கார்ல் மற்றும் கெர்டி கோரிக்கு குளுக்கோசிலிருந்து கிளைகோசனை மாற்றுவதைக் கண்டுபிடித்ததற்காகவும் உடலியல் அல்லது மருத்துவத்திற்கான நோபல் பரிசு வழங்கப்பட்டது. கார்போவைதரேட்டுகளின் உயிரியக்கத்தில் குளுக்கோசு-பெறப்பட்ட சர்க்கரை நியூக்ளியோடைடுகளைக் கண்டுபிடித்ததற்காக 1970 ஆம் ஆண்டில், லூயிசு லெலோயருக்கு வேதியியலுக்கான நோபல் பரிசு வழங்கப்பட்டது.
# குளுக்கோசு

## வேதியியல் மற்றும் இயற்பியல் பண்புகள்

குளுக்கோசு நீர் மற்றும் அசிட்டிக் அமிலத்தில் அதிகம் கரையக்கூடிய வெள்ளை அல்லது நிறமற்ற திண்மப்பொருட்களை உருவாக்குகிறது. ஆனால் மெத்தனால் மற்றும் எத்தனாலில் இது கரையாது. 146 ° செல்சியசு (295 °பாரன்கீட்டு) வெப்ப நிலையில் (α) வடிவமும் 150 °செல்சியசு (302 °பாரன்கீட்டு) வெப்பநிலையில் (β) வடிவமும் உருகுகின்றன. மேலும் 188 °செல்சியசு (370 °பாரன்கீட்டு) வெப்பநிலையில் தொடங்கி பல்வேறு ஆவியாகும் பொருட்கள் வெளியிடப்பட்டு, இறுதியில் ஒரு கார்பன் விட்டுச்செல்லப்படுகிறது. 25 பாகை செல்சியசு வெப்பநிலையில் தண்ணீரில் குளுக்கோசின் அமில வலிமை 12.16 என்ற மதிப்பைக் கொண்டுள்ளது.  
ஆறு கார்பன் அணுக்களுடன் கூடிய குளுக்கோசு ஓர் எக்சோசு என வகைப்படுத்தப்படுகிறது. எக்சோசு என்பது மோனோசாக்கரைடுகளின் துணைப்பிரிவாகும். டி-குளுக்கோசு என்பது பதினாறு ஆல்டோயெக்சோசு முப்பரிமான மாற்றியங்களில் ஒன்றாகும். டி-மாற்றியம் டி-குளுக்கோசு, டெக்சுட்ரோச்சு என்றும் அழைக்கப்படுகிறது. இது இயற்கையில் பரவலாகத் தோன்றுகிறது. ஆனால் எல்-மாற்றியமான எல்-குளுக்கோசு அவ்வாறு தோன்றுவதில்லை. பால் சர்க்கரையான லாக்டோசு, கரும்பு சர்க்கரையான சுக்ரோசு, மால்டோசு, செல்லுலோசு, கிளைகோசன் போன்ற கார்போவைதரேட்டுகளின் நீராற்பகுப்பு மூலம் குளுக்கோசைப் பெறலாம். டெக்சுட்ரோசை பொதுவாக அமெரிக்கா மற்றும் சப்பானில் சோள மாவு, ஐரோப்பாவில் உருளைக்கிழங்கு மற்றும் கோதுமை மாவுச்சத்து, வெப்பமண்டல பகுதிகளில் மரவள்ளிக்கிழங்கு சர்க்கரை ஆகியவற்றிலிருந்து வணிக ரீதியாக தயாரிக்கிறார்கள். உற்பத்தி செயல்முறையானது கட்டுப்படுத்தப்பட்ட காடித்தன்மை எண்ணுடன் அழுத்தப்பட்ட நீராவி மூலம் நீராற்பகுப்பு செய்தல் முறையை பயன்படுத்துகிறது. தொடர்ந்து மேலும் நொதி பலபடியாக்கல் நீக்கம் செய்யப்படுகிறது. பிணைக்கப்படாத குளுக்கோசு தேனின் முக்கிய உட்கூறுப் பொருட்களில் ஒன்றாகும்.
# குளுக்கோசு

## வேதியியல் மற்றும் இயற்பியல் பண்புகள்

### கட்டமைப்பும் பெயரிடலும்

குளுக்கோசு பொதுவாக ஒரு மூடிய பைரன் அல்லது ஆக்சின் வளையத்துடன் (டெக்சுட்ரோசு நீரேற்று) ஓர் ஒற்றைநீரேற்றாக திண்ம வடிவில் உள்ளது. மறுபுறம், நீரிய கரைசலில், இது ஒரு சிறிய அளவிலான திறந்த-சங்கிலி சேர்மமாக முக்கியமாக α- அல்லது β-பைரனோசாக உள்ளது. α-, β-பைரனோனசை இடைமாற்றம் செய்யவியலும். நீரிய கரைசல்களிலிருந்து, α-குளுக்கோபைரனோசு, β-குளுக்கோபைரனோசு மற்றும் β-குளுக்கோபைரனோசு நீரேற்று என அறியப்பட்ட மூன்று வடிவங்களை படிகமாக்கலாம்.  
| டி-குளுக்கோசின் வடிவங்களும் புடைப்புகளும் ஒப்பீடு |  |
| --- | --- |
| α-டி-குளுக்கோபியுரனோசு | β--டி-குளுக்கோபியுரனோசு |
| α-d-குளுக்கோபைரனோசு | β-d-குளுக்கோபைரனோசு |
| } |  |
# குளுக்கோசு

## வேதியியல் மற்றும் இயற்பியல் பண்புகள்

### திறந்த சங்கிலி வடிவம்

குளுக்கோசின் திறந்த-சங்கிலி வடிவமானது நீரிய கரைசல்களில் உள்ள குளுக்கோசு மூலக்கூறுகளில் 0.02 சதவீதத்திற்கும் குறைவாகவே உள்ளது. மீதமுள்ளவை இரண்டு வளைய எமியசிட்டால் வடிவங்களில் ஒன்றாகும். இதன் திறந்த-சங்கிலி வடிவத்தில், குளுக்கோசு மூலக்கூறு ஆறு கார்பன் அணுக்களின் திறந்த (சுழற்சிக்கு மாறாக) கிளைக்கப்படாத முதுகெலும்பைக் கொண்டுள்ளது. இதில் கார்பன்-1 என்பது ஆல்டிகைடு குழுவின் (H(C=O)−) பகுதியாகும். எனவே, குளுக்கோசு ஆல்டோசு அல்லது ஆல்டோயெக்சோசு என்றும் வகைப்படுத்தப்படுகிறது. ஆல்டிகைடு குழு குளுக்கோசைக் குறைக்கும் சர்க்கரையாக மாற்றுகிறது. இது பெய்லிங் சோதனையுடன் நேர்மறையான வினையைக் கொடுக்கும்.
# குளுக்கோசு

## வேதியியல் மற்றும் இயற்பியல் பண்புகள்

### ஐசோமெர்கள்

ஆல்டோஹெக்சோஸ்கள் தங்களது வளையமிலா வடிவங்களில் நான்கு கைரல் மையங்களைக் கொண்டுள்ளன (அனோமெரிக் கார்பனை விட்டு விட்டால்). நான்கு கைரல் மையங்கள் 2<sup>4</sup> = 16 இரட்டை ஐசோமெர்களைக் கொடுக்கின்றன. இந்த இரட்டை ஐசோமெர்கள் ஒவ்வொன்றிலும் எட்டு சர்க்கரைகள் கொண்ட இரண்டு வகுப்புகளாக வகைப்படுத்தப்படுகின்றன. இவை ஒன்றுக்கொன்றின் கண்ணாடி பிம்பங்களாகும். ஒரு வகுப்பு <small>எல்</small> வகுப்பு என்றும் இன்னொன்று <small>டி</small> வகுப்பு என்றும் குறிப்பிடப்படுகிறது. இந்த ஐசோமெர்களில் ஏழு மட்டுமே இயற்கையில் காணப்படுகின்றன. இவற்றில் <small>டி</small>-குளுக்கோஸ் (குளு), <small>டி</small>-கலக்டோஸ் (கல்) மற்றும் <small>டி</small>-மனோஸ் (மன்) ஆகியவை மிக முக்கியமானவை. இந்த எட்டு ஐசோமெர்களும் (குளுக்கோஸ் உட்பட) டயாஸ்டீரியோஐசோமெர்களாகும். <small>டி</small> வரிசையைச் சேர்ந்தவை.
# குளுக்கோசு

## இயற்பியல் குணங்கள்

குளுக்கோஸின் அனைத்து வடிவங்களும் நிறமற்றவையாகவும் நீரில் கரையத்தக்கவையாகவும் உள்ளன. சூழலைப் பொறுத்து மூன்று முக்கிய வடிவங்கள் படிகமாக்கப் பெறலாம்: α-குளுக்கோஸ் மற்றும் β-குளுக்கோஸ், மற்றும் நீர் சேர்த்த β-குளுக்கோஸ்.
# குளுக்கோசு

## செயல்பாடு

ஃபிரக்டோஸ் போன்ற பிறிதொரு ஒற்றை சர்க்கரை இல்லாமல் குளுக்கோஸ் மட்டும் விலங்குகளில் மிக அதிகமாய் பயன்படுத்தப்படுவது ஏன் என்பது குறித்து விஞ்ஞானிகள் பல்வேறு காரணங்களை ஊகிக்கின்றனர். புரதங்களின் அமினோ குழுக்களுடன் வினைபுரிவதற்கு குளுக்கோஸ் குறைவான ஒரு போக்கினைக் கொண்டிருக்கிறது என்பதும் ஒரு காரணமாக இருக்கலாம். கிளைகேசன் என்னும் இந்த வேதிவினை பல என்சைம்களின் செயல்பாட்டைக் குறைக்கிறது அல்லது அழிக்கிறது. குளுக்கோள் குறைந்த வேதிவினை சுழற்சி ஐசோமெர்களைத் தெரிவு செய்வது தான் கிளைகேசனின் குறைந்த விகிதத்திற்கான காரணமாக உள்ளது. எப்படியாயினும் நீரிழிவு நோயின் நெடுங்கால பிரச்சினைகளில் (உ-ம்., கண்பார்வை மங்குதல், சிறுநீரக செயலிழப்பு, மற்றும் நரம்பு வியாதிகள்)பலவும் புரதங்கள் அல்லது லிபிடுகளின் இந்த கிளைகேசன் வேதிவினையால் தான் அநேகமாக நேர்கின்றது. இதற்கு மாறாக, என்சைம் வரன்முறையுடன் புரதங்களுக்கு குளுக்கோஸை கிளைகோசிலேசன் மூலம் சேர்ப்பது பல சமயங்களில் அவற்றின் செயல்பாட்டுக்கு அத்தியாவசியமானதாக இருக்கிறது.
# குளுக்கோசு

## செயல்பாடு

### சக்தியின் ஆதாரம்

குளுக்கோஸ் உயிரியலில் ஒரு எரிசக்தியாக நீக்கமற நிறைந்துள்ளது. பாக்டீரியா முதல் மனிதர்கள் வரை அநேக உயிரினங்களில் இது சக்திக்கான ஆதாரமாய் திகழ்கிறது. காற்று வழி சுவாசம், காற்றிலா சுவாசம், அல்லது நொதித்தல் மூலமாக குளுக்கோஸ் பயன்படுத்தப்படலாம். கார்போஹைட்ரேட்டுகள் தான் காற்றுவழி சுவாசம் மூலமாக மனித உடலின் முக்கியமான சக்தி ஆதாரமாய் திகழ்கின்றன. இவை தோராயமாக கிராமுக்கு 3.75 கிலோகலோரி (16 கிலோஜூல்கள்) உணவு சக்தியை வழங்குகின்றன. கார்போஹைட்ரேட்டுகள் உடைந்து (உ-ம். தரசம்) ஒற்றை மற்றும் இரட்டை சாக்கரைடுகளை அளிக்கிறது. இவற்றில் அநேகமானவை குளுக்கோஸ் ஆகும். கிளைகோலிசிஸ் மற்றும் பின்னர் சிட்ரிக் அமில சுழற்சி வேதிவினைகளின் மூலம் குளுகோஸ் இறுதியாக கரியமில வாயு (CO<sub>2</sub>) மற்றும் நீரை ஆக்சிஜனேற்றத்தால் உருவாக்குகிறது. இது எரிசக்தி ஆதாரங்களை அளிக்கிறது. பெரும்பாலும் இது ஏடிபி (அடினோசின் ட்ரைபாஸ்பேட்) வடிவில் இருக்கும். இன்சுலின் வேதிவினையும் மற்ற இயங்குமுறைகளும் இரத்தத்தில் குளுக்கோஸின் செறிவை கட்டுப்படுத்துகின்றன. அதிகமான பட்டினி அளவிலும் இரத்த சர்க்கரை அளவானது நீரிழிவு அல்லது அதற்கு முந்தைய நிலைமையைக் குறிக்கிறது.  
குளுக்கோஸ் மூளைக்கான சக்தியின் முதன்மை ஆதாரமாக உள்ளது. எனவே அதன் கையிருப்பு உளவியல் பாதிப்புகளையும் கொண்டுள்ளது. குளுக்கோஸ் குறைவாக இருந்தால் மூளை முயற்சி தேவைப்படும் உளவியல் நிகழ்முறைகள் (உதாரணமாக சுய கட்டுப்பாடு, முடிவு மேற்கொள்ளல் போன்றவை) பாதிக்கப்படுகின்றன.
# குளுக்கோசு

## செயல்பாடு

### கிளைகோலிசிஸில் குளுக்கோஸ்

செல்களில் குளுக்கோஸ் ஒரு எரிசக்தி ஆதாரமாகப் பயன்படுவது காற்றுவழி சுவாசத்தின் வழியாகவோ அல்லது காற்றிலா சுவாசத்தின் வழியாகவோ நிகழ்கிறது. இந்த இரண்டுமே கிளைகோலிசிஸ் வளர்சிதைமாற்றப் பாதையின் ஆரம்ப படிகளுடன் தான் துவங்குகின்றன. இதன் முதல்படியாக ஹெக்சோகினேஸ் முலம் குளுக்கோஸின் பாஸ்போரிலேசன் நடக்கிறது. பின்னர் சக்தியாக உடைவதற்கான தயாரிப்பு படியே இதுவாகும்.  
குளுக்கோஸ் ஒரு ஹெக்சோகினேஸ் மூலம் உடனடியாக பாஸ்போரிலேசன் செய்யப்படுவதற்கு முக்கியக் காரணம் செல்லில் இருந்து கசிந்து விடாமல் இருப்பதற்காக ஆகும். பாஸ்போரிலேசன் ஒரு ஊட்டமேற்றிய பாஸ்பேட் குழுவை சேர்ப்பதால் குளுக்கோஸ் 6-பாஸ்பேட் செல் சுவரை எளிதாகத் தாண்ட முடியாது. ஒரு வளர்சிதைமாற்ற பாதையின் திரும்பவியலா ஆரம்ப படிகள் வழக்கமான நோக்கங்களில் பொதுவானவையாக உள்ளன.